VF Plus: ‘Voorstel oor plase onwerkbaar’Dr. Pieter Mulder, leier van die Vryheidsfront Plus Dr. Pieter Mulder, leier van die VF Plus, sê die voorstel gaan nie die grondhervormingsprobleme in Suid-Afrika oplos nie en gaan beslis voedselsekerheid in Suid-Afrika vernietig. “As die voorstel bestudeer word, is dit duidelik dat dit kom van ’n minister en ’n departement wat geen begrip het vir die ingewikkeldhede van moderne kommersiële landbou nie. Swart en wit kommersiële landbouers het sekerheid en eiendomsreg op sy grond nodig om lenings te kan kry ten einde winsgewend te kan boer. Hierdie plan neem daardie sekerheid weg.” Mulder sê die voorstel word tans net gebruik om kommersiële landbou te toets. “Ek is nie bewus daarvan dat die voorstel op enige regeringsforum of struktuur waarop ek dien, bespreek of goedgekeur is nie. Suid-Afrika kort meer suksesvolle swart kommersiële boere. Dit gaan egter nie deur hierdie voorstel bewerkstellig word nie. Suksesvolle kommersiële landbouers met wie ek skakel is meer as bereid om as mentors op te tree en nuwe swart landbouers by te staan en te help om op sy eie grond suksesvol te boer.” Lees ook: Plaaswerkers kan helfte van plase besit